**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

*A határozati javaslatokat törvényességi*

*szempontból megvizsgáltam:*

*/: Dr. Károlyi Ákos :/*

*jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlésének 2015. április 16-i ülésére**

**Javaslat a Pálos Károly Szociális Szolgáltató Központ és**

**Gyermekjóléti Szolgálattal kapcsolatos döntések meghozatalára**

**I.**

A Pálos Károly Szociális Szolgáltató Központ és Gyermekjóléti Szolgálat Alapító Okiratának módosítását az alábbiak indokolják:

* a telephelyek elnevezéseinek változása, a Vas Megyei Kormányhivatal kérésének megfelelően,
* a következő kormányzati funkció elhagyása: „081071 Üdülői szálláshely-szolgáltatás és étkeztetés”, mivel az intézmény ilyen szakfeladatot nem lát el, valamint
* a költségvetési szerv illetékessége, működési területének változása, tekintettel arra, hogy Gyanógeregye, Nemeskolta és Sorkifalud települések 2015. január 1. napjától kiléptek a Szombathelyi Kistérség Többcélú Társulásából.

A Pálos Károly Szociális Szolgáltató Központ és Gyermekjóléti Szolgálat Módosító Okirata az előterjesztés 1. számú, a módosításokkal egybeszerkesztett Alapító Okirata az előterjesztés 2. számú mellékletét képezi.

Tájékoztatom a Tisztelt Közgyűlést, hogy [az államháztartásról szóló 2011. évi CXCV törvény (továbbiakban: Áht.) 8/A. § (2) bekezdés és 11. § (7) bekezdés, valamint a 111. § (26) bekezdés értelmében 2015. január 1. napjától az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni.](http://www.allamkincstar.gov.hu/kincstar/torzskonyv_nyomtatvanyok/2) A csatolt okiratok az előírt formátumban készültek.

**II.**

Szombathely Megyei Jogú Város Önkormányzata a Közgyűlés 165/2014. (IV.24) Kgy. számú határozata alapján 2014. május 1. napjától Acsád, Meszlen, Vát és Nemesbőd községekkel határozatlan idejű feladat-ellátási szerződést kötött a Pálos Károly Szociális Szolgáltató Központ és Gyermekjóléti Szolgálat által ellátott - szociális és gyermekjóléti alapszolgáltatások elvégzésére. A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak mértéke minden évben meghatározásra kerül.

A Pálos Károly Szociális Szolgáltató Központ és Gyermekjóléti Szolgálat 2015. évi költségvetése, a központi támogatás és Szombathely Megyei Jogú Város Önkormányzatának 11/1993. (IV.1.) sz. rendelete alapján számított, és a községi önkormányzatok által elfogadott, szolgáltatásokért fizetendő díjak az idei évre az alábbiak lennének:

* családsegítés: 908 Ft/lakos/év
* gyermekjóléti szolgáltatás: 4.876 Ft/18 év alatti lakos/év
* házi segítségnyújtás: 1.235 Ft/gondozási óra
* jelzőrendszeres házi segítségnyújtás: 446 Ft/gondozási nap

A községi önkormányzatokkal és a Pálos Károly Szociális Szolgáltató Központ és Gyermekjóléti Szolgálattal előzetesen egyeztetett feladat-ellátási szerződés módosítások tervezeteit, valamint a módosítással egységes szerkezetbe foglalt feladat-ellátási szerződést az előterjesztés 3 - 10. számú mellékletei képezik.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2015. április „ ”**

**(: Dr. Puskás Tivadar :)**

I.

HATÁROZATI JAVASLAT

**…/2015. (IV. 16.) Kgy. számú határozat**

1. Szombathely Megyei Jogú Város Közgyűlése az előterjesztést megtárgyalta és a Pálos Károly Szociális Szolgáltató Központ és Gyermekjóléti Szolgálat Módosító Okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a Módosító Okirat, valamint az Alapító Okirat aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója/

**Határidő:** 2015. április 16. /az 1. pont vonatkozásában/

2015. május 1. /a 2. pont vonatkozásában/

**II.**

HATÁROZATI JAVASLAT

**…/2015. (IV. 16.) Kgy. számú határozat**

1. Szombathely Megyei Jogú Város Közgyűlése az előterjesztést megtárgyalta és Szombathely Megyei Jogú Város Önkormányzata, valamint Acsád, Meszlen, Vát és Nemesbőd önkormányzatai között megkötött feladat-ellátási szerződések módosítását az előterjesztés 3-10. mellékletei szerinti tartalommal jóváhagyja.
2. A Közgyűlés felhatalmazza a polgármestert és a jegyzőt az 1. pontban foglalt szerződések aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyzői feladatokat ellátó aljegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója,/

**Határidő:** 2015. április 16. /az 1. pont vonatkozásában/

2015. május 15. /a 2. pont vonatkozásában/